Helmut Panke

Dr. Helmut Panke (født 31. august 1946) er en tysk bedriftsleder. Han var konsernsjef for BMW i perioden 2002 – 2006, hvor han har arbeidet siden 1982. Han sluttet som konsernsjef på grunn av aldersgrensen på 60 år for toppledere og ble etterfulgt av Norbert Reithofer.

Panke var i 1965/65 utvekslingselev i USA med American Field Service og tok sin Abitur i 1966 i München, hvor han også studerte fysikk og fikk sin diplomgrad i 1972. Deretter fulgte fire år med forskning, som han fullførte i 1976 med doktorgrad. Deretter jobbet han for McKinsey & Company til 1982, da han begynte hos BMW. Her hadde han flere stillinger, blant annet for planlegging, før han i 1993 ble sjef for BMW Holding USA. Etter to år i USA ble han kalt tilbake til Tyskland som sjef for personalavdelingen, siden ble han sjef for informasjonsavdelingen før han i 1999 ble finansdirektør. Fra 2002 til 2006 var han så øverste leder av BMW og en av de mest populære bedriftsledere i Tyskland.

 Priser 
 Unternehmer des Jahres 2002
 Unternehmerpreis der deutschen Zeitschriftenverleger 2004
 Chef des Jahres 2005 
 Bayerischer Verdienstorden 2006

 Referanser 

Kategori:Konsernsjefer
Kategori:Tyske forretningsfolk
Kategori:Tyske fysikere
Kategori:Personer tilknyttet BMW
Kategori:Personer fra Fürstenwalde
Kategori:Personer tilknyttet McKinsey
Kategori:Den bayerske fortjenstorden
Kategori:Fødsler i 1946